2.8. Forbedringer i digital maling
| 2. Hvilke nyheder er der i GIMP 2.10? |

### 2.8. Forbedringer i digital maling

GIMP 2.10 indeholder en række forbedringer, som digitale malere har bedt om. En af de mest interessante tilføjelser er værktøjet MyPaint-pensel (Y), som først optrådte i grenen GIMP-Painter.

Værktøjet Udtværing blev opdateret med særligt henblik på brug til maling. Den nye indstilling Ingen slette-effekt forhindrer, at værktøjet ændrer pixels' alfaværdi. Og forgrundsfarven kan nu blandes ind i udtværede pixels kontrolleret af en ny Flow-skyder, hvor 0 betyder ingen blanding.

Alle maleværktøjer på nær MyPaint-pensel, som kun har Hårdhed-skyderen, har nu skydere til Hårdhed og Kraft.

GIMP understøtter nu rotation og vending af lærredet, så illustratorer kan tjekke størrelsesforhold og perspektiv.

Den nye indstilling Lås pensel til visning giver dig mulighed for at vælge om en pensel skal låses til et bestemt zoomniveau og rotationsvinkel af lærredet. Indstillingen er tilgængelig for alle maleværktøjer, som bruger en pensel, undtagen værktøjet MyPaint-pensel.

En ny dokbar dialog Mal symmetrisk, som aktiveres pr. billede, gør det muligt at bruge alle maleværktøjer symmetrisk (spejl, mandala, fliselægning m.v.).

Denne nye version af GIMP indeholder også flere nye pensler, der som standard er tilgængelige.

Bidragydere: Michael Natterer, Alexia Death, Daniel Sabo, shark0r, Jehan Pagès, Ell, Jose Americo Gobbo, Aryeom Han …

2.7. Nye og forbedrede værktøjer |  | 2.9. Forbedringer til digital fotografering

Rapportér en fejl i fejlsporing