Kapitel 16. Menuer
| Del III. Funktionsreference |

## Kapitel 16. Menuer

## 1. Introduktion til menuer

Der er mange steder i GIMP, hvor du kan finde menuer. Formålet med dette kapitel er at forklare alle de kommandoer, som er tilgængelige fra billedmenulinjen, og billedmenuen du kan få frem ved at højreklikke i lærredet. Alle kontekstmenuerne og menupunkterne for de andre dialoger er beskrevet andetsteds i kapitlerne, der beskriver selve dialogerne.

### 1.1. Billedets menulinje

Denne menulinje kan indeholde andre punkter, hvis du har tilføjet nogen script-fu, python-fu eller videoer til din GIMP.

### 1.2. Kontekstmenuer

Hvis du højreklikker på bestemte dele af grænsefladen til GIMP, vil en “kontekstmenu” åbne sig, som fører til et udvalg af funktioner. Udvalgte steder hvor du kan tilgå kontekstmenuer er:

- Et klik på et billedvindue viser billedmenuen. Dette kan bruges, når du arbejder i fuldskærmstilstand uden en menulinje.

- Et klik på et lag i lagdialogen eller på en kanal i kanaldialogen viser funktioner for det valgte lag eller kanal.

- Højreklik på billedmenulinjen har den samme effekt som et venstreklik.

- Højreklik på titellinjen viser funktioner, som ikke tilhører GIMP, men som tilhører vindueshåndteringsprogrammet på din computer.

### 1.3. Aftagelige menuer

Der er en interessant egenskab forbundet med nogle af menuerne i GIMP. Det drejer sig om menuerne i billedkontekstmenuen, som du får frem ved at højreklikke på lærredet, og flere af disses undermenuer. Du kan se om en menu fører til en undermenu, hvis der er et ikon ved siden af menuen. Når du åbner en af menuerne, er der en prikket linje i toppen af den (aftagelig linje). Ved at klikke på denne prikkede linje, frigør du menuen under den, og den bliver til et separat vindue.

Figur 16.1. Undermenuen “vinduer” og dennes aftagelige undermenu

Aftagelige menuer er uafhængige. De er altid synlige, deres funktioner gælder altid for det aktuelle billede, og de er stadig åbne, når alle billederne er lukket ned. Du kan lukke en aftagelig undermenu ved at klikke på den prikkede linje igen eller lukke vinduet fra vindueshåndteringen på din computer (ofte ved at klikke på et x-ikon i det øverste højre hjørne af vinduet).

Aftagelige undermener skabes også i tilstand med ét vindue, men er ikke interessante da de dækkes af vinduet så snart du klikker på det.

### 1.4. Fane-menuer

Følgende menutype er ikke relateret til billedmenulinjen, men for at få det hele med:

Alle dokbare dialoger har en Fane-menuknap, som den der er fremhævet herunder. Trykkes der på Fane-menuen, åbnes en speciel menu med fane-relaterede handlinger, med et punkt øverst som åbner ind i dialogkontekstmenuen.

Figur 16.2. En dokbar dialog.

Et dialogvindue med fremhævet Fane-menuknap.

Fane-menuen.

Se Afsnit 2.3.2, “Tab Menu” for at lære mere om Fane-menuer.

5.9. Symmetry Painting dialog |  | 2. Menuen “Fil”

Rapportér en fejl i fejlsporing